Ерих Фрид
Къде ще се научим?

Превод от немски: Венцеслав Константинов, —

chitanka.info

Къде ще се научим да живеем

и къде ще се научим да учим

и къде да забравяме

та да не живеем само с наученото?

Къде ще се научим да сме достатъчно умни

та да отбягваме въпросите

които не правят любовта ни сговорчива

и къде

ще се научим да сме достатъчно честни

та заради любовта ни

да не отбягваме въпросите?

Къде ще се научим

да се браним от действителността

която иска с измама

да ни отнеме свободата

и къде ще се научим да мечтаем

и да сме будни за мечтите си

та нещо от тях да стане

наша действителност?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.